
ΤΕΥΧΟΣ ΔΕΥΤΕΡΟ 


Αρ 


. Φύλλου 3760 


ΑΠΟΦΑΣΕΙΣ 

Αριθ.οικ. 43236/1053 

Εθνικό Σχέδιο Δράσης για τον Ασπροπάρη 
(ΝθορήΐΌΠ ρθΐΐηορίθπΐδ) στην Ελλάδα. 

ΟΙ ΑΝΑΠΛΗΡΩΤΕΣ ΥΠΟΥΡΓΟΙ 
ΟΙΚΟΝΟΜΙΚΩΝ - ΠΕΡΙΒΑΛΛΟΝΤΟΣ 
ΚΑΙ ΕΝΕΡΓΕΙΑΣ 

Έχοντας υπόψη: 

1. α. Τις διατάξεις της παρ. 2 του άρθρου 10 και της 
παρ. 2.α του άρθρου 20 και του αρθ. 23 παρ. 1 και 2 του 
ν. 3937/2011 (Α '60) «Διατήρηση της βιοποικιλότητας 
και άλλες διατάξεις». 

β. Τις διατάξεις του άρθρου 77 του ν. 4270/2014 
(Α' 143) «Αρχές δημοσιονομικής διαχείρισης και εποπτεί- 
ας-δημόσιο λογιστικό». 

2. Το άρθρο 90 του Κώδικα νομοθεσίας για την Κυβέρ¬ 
νηση και τα Κυβερνητικά όργανα που κυρώθηκε με το 
πρώτο άρθρο του π.δ. 63/2005 (Α' 98). 

3. Τις διατάξεις του π.δ. 70/2015 «Ανασύσταση των 
Υπουργείων Πολιτισμού και Αθλητισμού, Υποδομών, 
Μεταφορών και Δικτύων, Αγροτικής Ανάπτυξης και 
Τροφίμων. Ανασύσταση του Υπουργείου Ναυτιλίας και 
Αιγαίου και μετονομασία του σε Υπουργείο Ναυτιλίας 
και Νησιωτικής Πολιτικής. Μετονομασία του Υπουργείου 
Πολιτισμού, Παιδείας και Θρησκευμάτων σε Υπουργείο 
Παιδείας, Έρευνας και Θρησκευμάτων, του Υπουργεί¬ 
ου Οικονομίας, Υποδομών, Ναυτιλίας και Τουρισμού 
σε Υπουργείο Οικονομίας, Ανάπτυξης και Τουρισμού 
και του Υπουργείου Παραγωγικής Ανασυγκρότησης, 
Περιβάλλοντος και Ενέργειας σε Υπουργείο Περιβάλ¬ 
λοντος και Ενέργειας. Μεταφορά Γενικής Γραμματείας 
Βιομηχανίας στο Υπουργείο Οικονομίας, Ανάπτυξης και 
Τουρισμού» (Α' 114). 

4. Τις διατάξεις του π.δ. 80/2016 «Ανάληψη υποχρεώ¬ 
σεων από τους διατάκτες» (Α' 145). 

5. Την υπ' αριθμ. Υ28/8.10.2015 απόφαση του Πρω¬ 
θυπουργού «Ανάθεση αρμοδιοτήτων στον Αναπληρωτή 
Υπουργό Οικονομικών Γεώργιο Χουλιαράκη» (Β'2168). 

6. Την υπ' αριθμ. Υ198/16.11.2016 Ανάθεση αρμοδιο¬ 
τήτων στον Αναπληρωτή Υπουργό Περιβάλλοντος και 
Ενέργειας, Σωκράτη Φάμελλο (Β'3227). 


7. Την με α.π. οικ. 19281/648/13.4.2017 σχετική εισή¬ 
γηση της Δ/νσης Βιοποικιλότητας και Προστατευόμενων 
Περιοχών του Υπουργείου Περιβάλλοντος και Ενέργειας 

8. Την με α.π. σχετική εισήγηση του προϊσταμένου της 
Γενικής Διεύθυνσης Οικονομικών Υπηρεσιών του Υπουρ¬ 
γείου Περιβάλλοντος και Ενέργειας 

9. Το πρόγραμμα ΙΙΡΕ+ «Επείγοντα μέτρα για την 
εξασφάλιση της επιβίωσηςτου Ασπροπάρη (ΝθορΙποη 
ρθΓεπορΐθΓϋ5) στη Βουλγαρία και την Ελλάδα» (ΕΙΡΕ10 
ΝΑΤ/ΒΟ/000152), που υλοποιείται με τη συνεισφορά του 
χρηματοδοτικού μέσου ΙΙΡΕ+ της Ευρωπαϊκής Ένωσης 
και τη συγχρηματοδότηση του Ιδρύματος Α.Γ. Λεβέντη 
και ιδίως τα συμπεράσματα της μελέτης «Ασπροπάρης: 
Η Κατάσταση του Είδους στην Ελλάδα» που εκπονήθηκε 
στα πλαίσια του προγράμματος ΙΙΡΕ10 ΝΑΤ/ΒΟ/000152 
καθώς και τα σχετικά παραδοτέα του έργου που περιε- 
λάμβανε το πρώτο σχέδιο του Εθνικού Σχεδίου Δράσης. 

10. Την με α.π. οικ. 3319/104/23.1.2017 διαβίβαση του 
σχεδίου της παρούσας απόφασης στην επιτροπή Φύση 
2000 καιτην από 3.2.2017 διατύπωση σύμφωνης γνώμης 
επί του εν λόγω σχεδίου της επιτροπής Φύση. 

11. Τα σχόλια και απόψειςπου υποβλήθηκαν κατά την 
περίοδο δημόσιας διαβούλευσης, από 23.1.2017 έως τις 
23.2.2017, του σχεδίου της παρούσας απόφασης. 

12. Το γεγονός ότι από τις διατάξεις της παρούσας από¬ 
φασης προκαλείται δαπάνη σε βάρος του προϋπολογι¬ 
σμού του Πράσινου Ταμείου που εκτιμάται στις 623.000 
€ (ΚΑΕ 2269,2279,9899). Έτη: 2017 25000€, 2018125000 
€, 2019 125000 €, 2020 125000 €, 2021 125000 €, 2022 
98000 €, αποφασίζουμε: 

Άρθρο 1 

Εγκρίνεται το Εθνικό Σχέδιο Δράσης (ΕΣΔ) για τον 
Ασπροπάρη (Νθοράτοη ρθίχηορΐθΐ-υΒ) σύμφωνα με τα 
ειδικώς καθοριζόμενα στην παρούσα απόφαση. 

Άρθρο 2 

Σκοπός-Στόχοι 

Σκοπός του Εθνικού Σχεδίου Δράσης (ΕΣΔ) για τον 
Ασπροπάρη, είναι η ανάσχεση της απότομης μείωσης 
του πληθυσμού του είδους και η αποτροπή της εξαφά¬ 
νισης του Ασπροπάρη στην Ελλάδα. 

Στόχος του ΕΣΔ είναι η λήψη μέτρων για την ανάσχεση 
της μείωσης και την σταθεροποίηση του αναπαραγό- 
μενου πληθυσμού του Ασπροπάρη, καθώς και η βελτι- 

στοποίηση της παρακολούθησης και της έρευνας του 
πληθυσμού του είδους στην Ελλάδα. Οι ειδικότεροι στό¬ 
χοι του ΕΣΔ περιλαμβάνονται στους παρακάτω άξονες: 

1. Πληθυσμιακή διατήρηση 

Διακοπή της μείωσης του πληθυσμού μέσω της δημι¬ 
ουργίας ασφαλών περιοχών αναπαραγωγής με μειωμένο 
ρίσκο δηλητηρίασης, σύγκρουσης με ανεμογεννήτριες 
και κίνδυνο ηλεκτροπληξίας, αυξημένη διαθεσιμότητα 
τροφής και μειωμένη όχληση κοντά στις φωλιές. 

Παρακολούθηση και έρευνα 

ί) Συνέχιση του προγράμματος παρακολούθησης του 
είδους. 

Μ) Έρευνα για τους λόγους θνησιμότητας του είδους. 

ίίί) Μελέτη της βιωσιμότητας του είδους. 

ίν) Αξιολόγηση της επικινδυνότητας της βιοσυσσώ- 
ρευσης. 

ν) Έρευνα για την ενίσχυση του πληθυσμού. 

2. Νομοθεσία και Πολιτική 

ί) Εκπόνηση Εθνικού Σχεδίου Δράσης για τα Δηλητηρι¬ 
ασμένα Δολωμάτα. Το πρόγραμμα θα λάβει υπόψη του 
τις προτεινόμενες δράσεις του αντίστοιχου Ευρωπαϊκού 
Σχεδίου Δράσης της ΕΝΕΘ (ΕυΐΌρθθη ΝθΐννοιΊ< 39 9 · η5ΐ 
ΕηνίΐΌηιτίθηΐΒΐ Θιίγπθ) καθώς και τις προτεινόμενες δρά¬ 
σεις άλλων έργων ΕΙΡΕ. 

η) Χρήση εναλλακτικών ουσιών της δικλοφενάκης με 
συγκρίσιμα αποτελέσματα οι οποίες αποδεδειγμένα δε 
βλάπτουν πτωματοφάγα πτηνά. 

3. Επικοινωνία και εκπαίδευση 

ί) Εκπαίδευση του προσωπικού των αρμόδιων υπηρε¬ 
σιών στην ορθή αντιμετώπιση περιστατικών δηλητηρια¬ 
σμένων δολωμάτων στις περιοχές εφαρμογής του ΕΣΔ. 

ϋ) Ενημέρωση και εκπαίδευση των ομάδων ενδιαφέρο¬ 
ντος σε θέματα που αφορούν την προστασία του είδους 
στις περιοχές εφαρμογής του ΕΣΔ. 

ίίί) Ενημέρωση και ευαισθητοποίηση του κοινού σε 
θέματα που αφορούν την προστασία του είδους 
Άρθρο 3 

Πεδίο Εφαρμογής Περιοχές Εφαρμογής: 

- Θράκη: Νότιο Δασικό Σύμπλεγμα Έβρου (0Β1110009), 
Δάσος Δαδιάς- -Σουφλίου (0Β1110002), Ορεινός Έβρος. 

- Κοιλάδα Δερείου (ΟΒ1110010), Κοιλάδα Φιλιούρι 
(0Β1130011), Κοιλάδα Κομψάτου (0Β1130012). 

- Θεσσαλία: Αντιχάσια Όρη και Μετέωρα (0Β1440005), 
Κορυφές Όρους Κόζιακα (ΟΒ1440006). 

- Δυτική Μακεδονία: Όρη Όρλιακας και Τσούργιακας 
(ΟΒ1310004). 

- Ήπειρος: Όρος Τύμφη (Γκαμήλα) (ΟΒ2130009), 
Όρος Δούσκο, Ωραιόκαστρο, Δάσος Μερόπης, κοιλά¬ 
δα Γορμού και λίμνες Δελβινακίου (ΟΒ 2130010), Όρη 
Παραμυθιάς, Στενά του Καλαμά και Στενά Αχέροντα 
(ΟΒ2120008), ΌρηΤσαμαντά, Φιλιατών, Φαρμακοβού- 
νι και Μεγάλη Ράχη (ΟΒ2120009), Κεντρικό Ζαγόρι και 
ανατολικό τμήμα Όρους Μιτσικέλι (ΟΒ2130011) και η 
ευρύτερη περιοχή της κοιλάδας του Αώου με τα στενά 
του Σαραντάπορου. 

Εμπλεκόμενες Υπηρεσίες και Φορείς: Οι Δημόσιες 
Αρχές σε κεντρικό και περιφερειακό επίπεδο, οι Φορείς 
Διαχείρισης Προστατευόμενων Περιοχών (ΦΔΠΠ) στις 


περιοχές εφαρμογής, καθώς και λοιποί ιδιωτικοί φορείς 
που συνδέονται με τις προτεινόμενες δράσεις/ μέτρα του 
παρόντος Εθνικού Σχεδίου Δράσης (ΕΣΔ). Ειδικότερα οι 
αρμόδιες δασικές υπηρεσίες είναι οι εξής: 

- Περιφέρεια Ανατολικής Μακεδονίας, Θράκης: Δασαρ¬ 
χεία Αλεξανδρούπολης, Σουφλίου, Διδυμότειχου, Ξάνθης 
και Διευθύνσεις Δασών Έβρου, Ροδόπης. 

- Περιφέρεια Θεσσαλίας: Δασαρχείο Καλαμπάκας και 
Διεύθυνση Δασών Τρικάλων. 

- Περιφέρεια Δυτικής Μακεδονίας: Διεύθυνση Δασών 
Γρεβενών. 

- Περιφέρεια Ηπείρου: Δασαρχείο Ιωαννίνων και Διευ¬ 
θύνσεις Δασών Ιωαννίνων, Θεσπρωτίας. 

Άρθρο 4 

Υλοποίηση - Παρακολούθηση - εποπτεία του ΕΣΔ 

Ι.Το ΕΣΔ για τον Ασπροπάρη υλοποιείται από το Τμή¬ 
μα Βιοποικιλότητας και Προστατευόμενων Περιοχών της 
Διεύθυνσης Προστασίας Βιοποικιλότητας, Εδάφους και 
Διαχείρισης Αποβλήτων του Υπουργείου Περιβάλλοντος 
και Ενέργειας σε συνεργασία με τις συναρμόδιες υπηρε¬ 
σίες και εμπλεκόμενους φορείς, κατά περίπτωση. 

2. Για το σκοπό της παρακολούθησης και εποπτείας 
της υλοποίησης του ΕΣΔ συστήνεται ομάδα εργασίας 
ως ακολούθως: 

- Εκπρόσωπος του Τμήματος Βιοποικιλότητας και Προ¬ 
στατευόμενων Περιοχών της Διεύθυνσης Προστασίας 
Βιοποικιλότητας, Εδάφους και Διαχείρισης Αποβλήτων 
του Υπουργείου Περιβάλλοντος και Ενέργειας. 

- Εκπρόσωπος του Τμήματος Δασικών Προστατευό¬ 
μενων Περιοχών και Δασικής Αναψυχής της Διεύθυν¬ 
σης Διαχείρισης Δασών και Δασικού Περιβάλλοντος του 
Υπουργείου Περιβάλλοντος και Ενέργειας. 

- Εκπρόσωπος του Τμήματος Διαχείρισης Άγριας Ζωής 
και Θήρας της Διεύθυνσης Διαχείρισης Δασών και Δα¬ 
σικού Περιβάλλοντος του Υπουργείου Περιβάλλοντος 
και Ενέργειας. 

- Ένας εκπρόσωπος της Ελληνικής Ορνιθολογικής 
Εταιρείας (ΕΟΕ) και ένας της \ΛΛΛ/Ε Ελλάς, με τους ανα¬ 
πληρωτές τους. 

- Ένας εκπρόσωπος από κάθε Φορέα Διαχείρισης των 
Προστατευόμενων Περιοχών εφαρμογής του Εθνικού 
Σχεδίου Δράσης, με τον αναπληρωτή του. 

- Ένας εκπρόσωπος από κάθε αρμόδια Δασική Υπηρε¬ 
σία των περιοχών εφαρμογής, με τον αναπληρωτή του. 

- Ένας εκπρόσωπος από κάθε Διεύθυνση Περιβάλλο¬ 
ντος και Χωρικού Σχεδιασμού και Διεύθυνση Αγροτικής 
Οικονομίαςτων Περιφερειών των περιοχών εφαρμογής, 
με τον αναπληρωτή του. 

Η ομάδα εργασίας συνεδριάζει τουλάχιστον μία φορά 
κάθε έτος και παράγει συνοπτική αναφορά πεπραγμέ¬ 
νων που υποβάλλεται στη Δ/νση Βιοποικιλότητας του 
Υπουργείου Περιβάλλοντος και Ενέργειας. Η ομάδα ερ¬ 
γασίας εκπονεί ετήσιο πρόγραμμα δράσης για την υλο¬ 
ποίηση των προβλεπόμενων στην παρούσα απόφαση 
δράσεων και μέτρων διατήρησης και διασφαλίζει τις επι¬ 
χειρησιακές συνθήκες για την έγκαιρη υλοποίησή τους. 
Η συγκρότηση της ομάδας εργασίας γίνεται με απόφαση 
του Γενικού Διευθυντή Περιβαλλοντικής Πολιτικής του 
Υπουργείου Περιβάλλοντος και Ενέργειας. 

Άρθρο 5 

Παρακολούθηση και αξιολόγηση 
του παρόντος Εθνικού Σχεδίου Δράσης 

Το χρονικό πλαίσιο του παρόντος Εθνικού Σχεδίου 
Δράσης για τον Ασπροπάρη στην Ελλάδα είναι 5 έτη. 
Θα γίνει μεσοπρόθεσμη αξιολόγηση το 3ο έτος, μέσω 
αναφορών ελέγχου στις οποίες θα αξιολογείται η απο- 
τελεσματικότητα των δράσεων που ελήφθησαν. Διαφο¬ 
ροποιήσεις στα προτεινόμενα μέτρα ή εφαρμογή νέων 
μέτρων είναι εφικτές μέσα στην περίοδο εφαρμογής του 
ΕΣΔ, και συγκεκριμένα κατά την μεσοπρόθεσμη αξιολό¬ 
γηση του, σε περίπτωση αλλαγών στα δεδομένα. 

Η μεσοπρόθεσμη και η τελική αξιολόγηση για την πα¬ 
ρακολούθηση της αποδοτικότητας του σχεδίου δρά¬ 
σης θα περιέχει επικαιροποιημένα στοιχεία ως προς την 
εκτίμηση του μεγέθους του πληθυσμού και της πληθυ- 
σμιακής τάσης του Ασπροπάρη και την περιγραφή των 
ενεργειών που πραγματοποιήθηκαν για την υλοποίη¬ 
ση των προτεινόμενων μέτρων. Επιπλέον, δράσεις που 
υλοποιήθηκαν στο πλαίσιο άλλων προγραμμάτων και 


σχετίζονται με τη διατήρηση του είδους θα περιλαμβά¬ 
νονται στις αναφορές ελέγχου. Οι αναφορές θα περιλαμ¬ 
βάνουν επίσης ανάλυση ανταποδοτικότητας-κόστους 
των δράσεων. 

Η τελική αξιολόγηση του σχεδίου δράσης θα είναι 
εκτενής και θα συγκρίνονται τα αποτελέσματα των μέ¬ 
τρων που εφαρμόστηκαν με τους στόχους που έχουν 
τεθεί προκειμένου να εκτιμηθεί η αποτελεσματικότητα 
του παρόντος Εθνικού Σχεδίου Δράσης και να σχεδιαστεί 
έγκαιρα το επόμενο Εθνικό Σχέδιο Δράσης. Η ετήσια 
αναφορά καθώς και η τελική αναφορά αξιολόγησης του 
ΕΣΔ θα υποβάλλονται στο Τμήμα Βιοποικιλότητας και 
Προστατευόμενων Περιοχών του Υπουργείου Περιβάλ¬ 
λοντος και Ενέργειας, θα είναι δημόσια διαθέσιμες και θα 
αποστέλλονται στην Επιτροπή Φύση 2000. 

Άρθρο 6 
Παραρτήματα 

Προσαρτώνται και αποτελούν αναπόσπαστο μέρος 
της παρούσας απόφασηςτα Παραρτήματα που ακολου¬ 
θούν. 

ΠΑΡΑΡΤΗΜΑ I 

Μέτρα για την επίτευξη των στόχων 

Δεδομένου του εξαιρετικά μικρού αναπαραγόμενου 
πληθυσμού του Ασπροπάρη στην Ελλάδα, απαιτούνται 
άμεσες δράσεις για την εξάλειψη των περιοριστικών 
παραγόντων που αυξάνουν τη θνησιμότητα των νεα¬ 
ρών και ενήλικων πουλιών ή μειώνουν τον αναπαρα¬ 
γωγικό ρυθμό των ενεργών ζευγαριών. Στην παρούσα 
κατάσταση του πληθυσμού, η απώλεια έστω και λίγων 
ατόμων έχει σοβαρή επίδραση και μπορεί να οδηγήσει 
στην τελική εξαφάνιση του είδους από τις τελευταίες 
περιοχές που αναπαράγεται, συγκεκριμένα στη Θράκη 
και τη Θεσσαλία, και να θέσει σε κίνδυνο το μέλλον του 
είδους στα Βαλκάνια συνολικά, καθιστώντας αδύνατη 
την υλοποίηση περαιτέρω πρωτοβουλιών διατήρησης 
του είδους στις περιοχές αυτές. 

1. Διακοπή της μείωσης και σταθεροποίηση του πλη¬ 
θυσμού στους τρεις πυρήνες του είδους 

1.1. Μείωση του κινδύνου δηλητηρίασης λόγω της πα¬ 
ράνομης χρήσης δηλητηριασμένων δολωμάτων 

Η παράνομη χρήση δηλητηριασμένων δολωμάτων 
είναι μία κοινή και διαδεδομένη πρακτική ενάντια σε είδη 
της άγριας πανίδας (αλεπούδες, ασβοί, κουνάβια, λύκοι, 
αρκούδες, αγριογούρουνα, κόρακες κ.λπ.) που μπορούν 
να προκαλέσουν ζημιά στην αγροτική και κτηνοτροφική 
παραγωγή (συμπεριλαμβανομένων των μελισσιών) ή να 
μειώσουν τα θηράματα (π.χ. λαγός). Η πρακτική αυτή 
είναι αρκετά συχνή και για την εξόντωση σκύλων είτε 
αδέσποτων είτε εργασίας (κυνηγετικοί και ποιμενικοί 
σκύλοι). Η παράνομη χρήση δηλητηριασμένων δολω¬ 
μάτων αποτελεί την κύρια απειλή για τον Ασπροπάρη 
στην Ελλάδα και είναι υπεύθυνη για τη δραματική μείω¬ 
ση του πληθυσμού του είδους τις τελευταίες δεκαετίες. 
Οι παρακάτω υποδράσεις είναι βασικές για την αποτρο¬ 
πή της θνησιμότητας ατόμων Ασπροπάρηδων από τα 
δηλητήρια. 

1.1.1. Εντατικοποίηση περιπολιών/ελέγχων/εποπτείας 

Η εντατικοποίηση της φύλαξης, της εποπτείας και 

των ελέγχων των περιοχών όπου απαντά ο Ασπροπά- 
ρης μέσα από συντονισμένες ενέργειες των αρμόδιων 
υπηρεσιών στη φύλαξη/επόπτευση, αποτελεί μείζο- 
νος σημασίας μέτρο για την μείωση της πιθανότητας 
χρήσης δηλητηριασμένων δολωμάτων και την έγκαιρη 
διαχείριση περιστατικών δηλητηρίασης, την αποτροπή 
λαθροθηρίας και κλοπής αυγών. Ο συντονισμός των 
εμπλεκόμενων αρμόδιων φορέων στη φύλαξη στις πε¬ 
ριοχές ενδιαφέροντος για τον Ασπροπάρη θα βασιστεί 
στις κατευθυντήριες γραμμές και αποφάσεις που θα 
προκύψουν από την ομάδα εργασίας του άρθρου 4 της 
παρούσας απόφασης. 

1.1.2. Καταγραφή περιστατικών δηλητηρίασης και δη¬ 
μιουργία χαρτών επικινδυνότητας 

Για τη σωστή καταγραφή και αποτίμηση της έντασης 
του φαινομένου της παράνομης χρήσης δηλητηριασμέ¬ 
νων δολωμάτων καθώς και τη χωρική παρουσίασή του, 
κρίνεται απαραίτητη η χρήση ενός μοναδικού πρωτο¬ 
κόλλου καταγραφής στους τρεις πυρήνες εφαρμογής 
του Σχεδίου Δράσης. Τα καταγραμμένα δεδομένα θα 


αποστέλλονται και θα καταχωρούνται απάτην Ελληνική 
Ορνιθολογική Εταιρεία στην υφιστάμενη Βάση δεδομέ¬ 
νων που έχει δημιουργηθεί για αυτό το σκοπό στο πλαί¬ 
σιο του Προγράμματος ΙΙΡΕ10 ΝΑΤ/ΒΘ/000152, μέχρις 
ότου περιέλθει η διαχείρισή της σε αρμόδια υπηρεσία 
του Υπουργείου Περιβάλλοντος και Ενέργειας. 

1.1.3. Διάθεση ηλεκτρικών περιφράξεων σε χρήστες 

γης 

Οι ζημίες που προκαλούνται στη φυτική και κτηνοτρο¬ 
φική παραγωγή από είδη της άγριας πανίδας αποτελούν 
σύνηθες κίνητρο για την παράνομη χρήση δηλητηρια¬ 
σμένων δολωμάτων. Στο Πρόγραμμα Αγροτικής Ανά¬ 
πτυξης 2014-2020 (Μέτρο 4.4.1 «Προστασία της γεωρ- 
γοκτηνοτροφικής δραστηριότητας από την Αρκούδα») 
προβλέπεται η παραχώρηση ηλεκτρικής περίφραξης σε 
αγρότες, κτηνοτρόφους και μελισσοκόμους όταν δρα¬ 
στηριοποιούνται σε περιοχές που είναι βιότοποι αρκού¬ 
δας. Συνεπώς, η διάθεση ηλεκτρικών περιφράξεων μέσω 
του ΠΑΑ 2014-2020 αλλά και μέσω άλλου χρηματοδοτι¬ 
κού εργαλείου σε χρήστες γης (κτηνοτρόφους, αγρότες 
και μελισσοκόμους) που δραστηριοποιούνται στις περιο¬ 
χές όπου απαντά ο Ασπροπάρης και που πλήττονται από 
ζημιές που προκαλεί η άγρια πανίδα συνιστά απαραίτητο 
μέτρο για την εξάλειψη ενός σημαντικού κινήτρου. 

1.2. Μείωση του κινδύνου σύγκρουσης σε ανεμογεν- 
νήτριες μέσω του καθορισμού ζωνών αποκλεισμού 

Ακόμα και ένα μικρό ποσοστό θνησιμότητας Ασπρο¬ 
πάρηδων, με ή χωρίς αναπαραγωγική επικράτεια, η 
οποία οφείλεται στις συγκρούσεις με τις ανεμογεννή- 
τριες, μπορεί να επηρεάσει σημαντικά τη βιωσιμότητα 
του πληθυσμού του είδους. Επομένως, για την αποτρο¬ 
πή και ελαχιστοποίηση του κινδύνου θνησιμότητας που 
προκαλείται από τις ανεμογεννήτριες, καθορίζονται σε 
ειδικούς χάρτες, ζώνες αποκλεισμού εγκατάστασης και 
λειτουργίας ΑΣΠΗΕ σε ακτίνα κατ'ελάχιστον 5 χλμ γύρω 
από τις υφιστάμενες φωλιές του Ασπροπάρη. 

1.3. Μείωση του κινδύνου ηλεκτροπληξίας και σύ¬ 
γκρουσης με καλώδια του δικτύου μεταφοράς και δι¬ 
ανομής ηλεκτρικής ενέργειας μέσω της μόνωσης των 
πυλώνων και της σήμανσης των καλωδίων 

Ομοίως με τις περιπτώσεις συγκρούσεων με ανεμογεν- 
νήτριες, για τη μείωση των κρουσμάτων ηλεκτροπληξί¬ 
ας και σύγκρουσης σε καλώδια του δικτύου μεταφοράς 
και διανομής ηλεκτρικής ενέργειας εφαρμόζεται η χαρ¬ 
τογράφηση των πυλώνων εντός περιοχών στις οποίες 
υπάρχουν επικράτειες Ασπροπάρη. Χαρτογράφηση 
εφαρμόζεται επίσης και σε περιοχές κουρνιάσματος κατά 
τη μετανάστευση καθώς και στις μεταναστευτικές στε¬ 
νωπούς του είδους για τον εντοπισμό επικίνδυνων σημεί¬ 
ων. Μέσω της χαρτογράφησης καθορίζονται τα σημεία 
όπου θα εφαρμοστούν οι τεχνικές παρεμβάσεις, όπως η 
μόνωση των πυλώνων ή η υπογειοποίηση των καλωδίων. 
Οι παρεμβάσεις θα υλοποιηθούν σε συνεργασία με τη 
ΔΕΔΔΗΕ Α.Ε. και άλλες εμπλεκόμενες υπηρεσίες. 

1.4. Αύξηση της διαθεσιμότητας τροφής μέσω της 
δημιουργίας ενεργού δικτύου χώρων τροφοδοσίας αρ- 
πακτικών πτηνών (ΧΤΑΠ) 

Η εγκατάλειψη των παραδοσιακών κτηνοτροφικών 
πρακτικών και η νομοθεσία που επιτάσσει πιο αυστη¬ 
ρούς υγειονομικούς και κτηνιατρικούς κανόνες, σε συν¬ 
δυασμό με το κλείσιμο των χωματερών, έχει οδηγήσει 
στη μείωση της διαθέσιμης τροφής για τον Ασπροπάρη. 
Η παροχή «ασφαλούς τροφής» στους Ασπροπάρηδες 
μέσω της δημιουργίας ενός δικτύου χώρων τροφοδοσί¬ 
ας αρπακτικών πτηνών (ΧΤΑΠ) στις περιοχές εφαρμογής 
του ΕΣΔ του είδους αποτελεί βασική ανάγκη. Ο σκοπός 
είναι να υπάρχει σταθερή τροφή τόσο για τα αναπαρα- 
γόμενα ζευγάρια όσο και για τα περιπλανώμενα άτομα 
ώστε να μπορέσουν να εποικίσουν εγκαταλελειμμένες 
επικράτειες. Ο σχεδιασμός και η δημιουργία αυτού του 
δικτύου θα βασιστεί στα συμπεράσματα του έργου 
«Προδιαγραφές δημιουργίας και λειτουργίας χώρων 
τροφοδοσίας αρπακτικών πτηνών στις Περιφέρειες 
της Χώρας, πλην της Περιφέρειας Νοτίου Αιγαίου και 
Στερεάς Ελλάδας», με κωδικό 12.21.5.1.1 του Ε.Π. ΠΕΡΑ 
"Υποδομές μεταφορών, περιβάλλον και αειφόρος ανά¬ 
πτυξη". Σημειώνεται ότι κατά το σχεδίασμά θα πρέπει να 
συμπεριληφθούν και οι περιοχές κουρνιάσματος κατά 
τη μετανάστευση αλλά και αυτές στις μεταναστευτικές 
στενωπούς του είδους. Η εφαρμογή της δράσης αυτής 
θα πραγματοποιηθεί παράλληλα με την εκπλήρωση 
των υποχρεώσεων που απορρέουν από τον Κανονι¬ 
σμό (ΕΕ) υπ' αριθμ. 142/2011 της Επιτροπής της 25ης 
Φεβρουάριου 2011 για την εφαρμογή του κανονισμού 
(ΕΚ) αριθ. 1069/2009, ειδικότερα δε κατά τα οριζόμενα 
στο άρθρο 14 του Κανονισμού αυτού ("Σίτιση ορισμένων 
ειδών εντός και εκτός σταθμών σίτισης και ζωολογικών 
κήπων") καθώς και του Παραρτήματος VI (ΕΙΔΙΚΟΙ ΚΑ¬ 
ΝΟΝΕΣ ΣΧΕΤΙΚΑ ΜΕ ΤΗΝ ΕΡΕΥΝΑ, ΤΗ ΣΙΤΙΣΗ ΖΩΩΝ,ΤΗ 
ΣΥΛΛΟΓΗ ΚΑΙ ΤΗΝ ΑΠΟΡΡΙΨΗ), Κεφάλαιο II, Τμήματα 
2 και 3. 

1.5. Μείωση της όχλησης κατά τη φωλεοποίηση για τη 
βελτίωση της αναπαραγωγικής επιτυχίας 

Ο Ασπροπάρης είναι πολύ ευαίσθητος στην όχληση 
κατά την αναπαραγωγική περίοδο Μάρτιος - Σεπτέμ¬ 
βριος). Η εξάλειψη της όχλησης στις περιοχές αναπα¬ 
ραγωγής προϋποθέτει τον αυστηρό σχεδίασμά των 
δραστηριοτήτων (οικονομικές, αναψυχής κ.λπ.) κοντά 
στις θέσεις φωλιάσματος. Για τη διασφάλιση ζωνών προ¬ 
στασίας γύρω από τις φωλιές είναι σκόπιμη η έκδοση 
Δασικής Αστυνομικής Διάταξης (ΔΑΔ) από τα αρμόδια 
Δασαρχεία με την οποία θα ορίζεται η περιμετρική ζώνη 
αποκλεισμού από τις φωλιές καθώς και το είδος των δρα¬ 
στηριοτήτων που θα απαγορεύονται κατά περίπτωση 
σύμφωνα με τα στοιχεία παρακολούθησης και βάσει της 
διεθνούς βιβλιογραφίας. 

Επίσης, κατά τη διάρκεια της αναπαραγωγικής περιό¬ 
δου δε θα επιτρέπεται ο φωτισμός επιλεγμένων θέσεων 
των γκρεμών με φωλιές στην περιοχή των Μετεώρων. 

Στο Εθνικό Πάρκο Δαδιάς ισχύουν τα μέτρα προστα¬ 
σίας των φωλιών των αρπακτικών πουλιών. Οι σχετικές 
διατάξεις από την πράξη χαρακτηρισμού του Εθνικού 
Πάρκου Δαδιάς λαμβάνονται υπόψη και αποτελούν πρό¬ 
τυπο για την έκδοση Δασικών Αστυνομικών Διατάξεων 
σε άλλες περιοχές εφαρμογής του ΕΣΔ. 


2. Βελτίωση της παρακολούθησης και της έρευνας για 
τον Ασπροπάρη στην Ελλάδα 

Η περαιτέρω έρευνα για την εξάπλωση, την αναπα¬ 
ραγωγική επιτυχία, τις μεταναστευτικές διαδρομές, τη 
θνησιμότητα και τη γενετική συμφόρηση του Ασπροπά¬ 
ρη στην Ελλάδα, θα αυξήσει τις απαραίτητες γνώσεις για 
το είδος για την ορθή εκτέλεση στοχευμένων δράσεων 
διατήρησης. 

2.1. Συστηματική παρακολούθηση 

Η παρακολούθηση των Ασπροπάρηδων κατά την 
αναπαραγωγική περίοδο θα πραγματοποιείται εντατι¬ 
κά προκειμένου να συλλέγονται τα απαραίτητα πληθυ- 
σμιακά δεδομένα (υφιστάμενες επικράτειες, ζευγάρια, 
αναπαραγωγική επιτυχία κ.λπ.). Η παρακολούθηση θα 
λαμβάνει χώρα σε όλες τις περιοχές όπου συναντάται 
το είδος βάσει ενός τυποποιημένου πρωτοκόλλου πα¬ 
ρακολούθησης. 

2.2. Έρευνα για τη θνησιμότητα 

Θα καλυφθεί το κενό γνώσης για τα αίτια της θνησι¬ 
μότητας του Ασπροπάρη στην Ελλάδα μέσω του μαρ- 
καρίσματος με δακτυλίδια και τη δορυφορική παρακο¬ 
λούθηση (τηλεμετρία) νεοσσών και, όπου είναι εφικτό, 
ενηλίκων ατόμων.Τα δεδομένα από τους δορυφορικούς 
πομπούς θα παρέχουν επίσης κρίσιμη πληροφορία σχε¬ 
τικά με τη χωρική αποτύπωση της χρήσης ενδιαιτήματος 
και των διαδρομών μετανάστευσης του είδους που θα 
είναι ιδιαίτερα χρήσιμη στις δράσεις όπως περιγράφο- 
νται στα κεφάλαια 1.2,1.3 και 1.5. 

Θα σχεδιαστεί και θα εφαρμοστεί σε όλες τις περιοχές 
όπου συναντάται το είδος ένα βιοϊατρικό πρωτόκολλο 
που θα αναλύει τις αιτίες θανάτου κάθε νεκρού Ασπρο¬ 
πάρη που θα εντοπίζεται. 

2.3. Μελέτη της βιωσιμότητας του είδους 

Η ανάπτυξη ενός μοντέλου Ανάλυσης Βιωσιμότητας 
Πληθυσμού (ΑΒΠ) είναι κρίσιμη προκειμένου να αποδει- 
χθούν και να αξιολογηθούν έγκαιρα τα πιο κατάλληλα 
μέτρα που θα διασφαλίζουν την επιβίωση του είδους στη 
χώρα. Η παράλληλη ανάπτυξη μοντέλων καταλληλότη¬ 
τας ενδιαιτημάτων/κατανομήςτου είδους στην Ελλάδα 
θα βοηθήσει ιδιαίτερα προς την ίδια κατεύθυνση. 

2.4. Αξιολόγηση της επικινδυνότητας της βιοσυσσώ- 
ρευσης 

Η παρουσία μόλυβδου στη διατροφική αλυσίδα του 
Ασπροπάρη, που μπορεί να προκαλέσει σοβαρά προ¬ 
βλήματα υγείας μέχρι και θάνατο λόγω της βιοσυσσώ- 
ρευσης στον οργανισμό τους, αποτελεί δυνητικά σο¬ 
βαρό κίνδυνο για την επιβίωση του είδους που πρέπει 
να μελετηθεί. Γ Γ αυτό τον σκοπό θα πραγματοποιηθούν 
δειγματοληπτικές εξετάσεις μολύβδου σε μεγάλα αρπα- 
κτικά πουλιά στα κέντρα περίθαλψης για να αξιολογηθεί 
η ύπαρξη και η σοβαρότητα αυτής της απειλής. 

2.5. Έρευνα για την ενίσχυση του πληθυσμού 

Η κρίσιμη κατάσταση του είδους, το οποίο βρίσκεται 
στο χείλος της εξαφάνισης από την Ελλάδα, κάνει ανα¬ 
γκαία την αποτίμηση και το σχεδίασμά μίας στρατηγικής 
για επανεισαγωγή - ενίσχυση του φυσικού πληθυσμού 
στη χώρα με άτομα από αναπαραγωγή σε αιχμαλωσία. Η 
φυσική ανάκαμψη του άγριου πληθυσμού είναι σχεδόν 

αδύνατη λόγω του εξαιρετικού χαμηλού αριθμού που¬ 
λιών που έχει απομείνει πλέον στην Ελλάδα, καθώς και 
λόγω της έντονης παρουσίας συγκεκριμένων απειλών 
με δύσκολη εξάλειψη (δηλητηριασμένα δολώματα). Ο 
έγκαιρος σχεδιασμός και η προετοιμασία για αυτή τη 
δράση ενίσχυσης του φυσικού πληθυσμού αποτελούν 
απαραίτητες προϋποθέσεις για την άμεση εφαρμογή της 
επανεισαγωγής όταν θα κριθεί σωστή χρονικά η στιγμή. 
Η προετοιμασία θα γίνει μέσω της «μελέτης σκοπιμότη¬ 
τας» που θα φροντίσει να τηρηθούν όλες οι προδιαγρα- 
φέςτης ΙΙΙΈΝ (ΙηΐθίτίΒΐίοηθΙ ΙΙηίοη ΓογϊΓιθ Έοηεθη/θΐίοη 
οί Νθΐυι-θ/ Διεθνής Ένωση για την Προστασία της Φύσης) 
για τέτοια προγράμματα επανεισαγωγής και θα περιλαμ¬ 
βάνει και μία γενετική μελέτη, η οποία θα προσδιορίσει 
τον κατάλληλο πληθυσμό «προμηθευτή». 

3. Νομοθεσία και Πολιτική 

3.1. Εκπόνηση προγράμματος «Εθνικό Σχέδιο Δράσης 
για τα Δηλητηριασμένα Δολώματα» 

Το πρόγραμμα εντάσσεται στο Πλαίσιο Δράσεων Προ¬ 
τεραιότητας για το Δίκτυο Νθΐυιτι 2000 (ΠΔΠ - ΡΑΕ) για 
την Προγραμματική Περίοδο 2014-2020 και θα λάβει 
υπόψη του τα αποτελέσματα των σχετικών προγραμμά¬ 
των ΕΙΡΕ (τόσο σε ελληνικό όσο και σε Ευρωπαϊκό Επί¬ 
πεδο) και του Ευρωπαϊκού Σχέδιου Δράσης της ΕΝΕΘ. 
Το Εθνικό Σχέδιο Δράσης κατά των Δηλητηριασμένων 
Δολωμάτων θα αφορά όλη την Ελληνική επικράτεια και 
οι δράσεις του θα δρουν συμπληρωματικά στις δράσεις 
του παρόντος Σχεδίου Δράσης που αφορούν τα δηλη¬ 
τηριασμένα δολώματα. 

3.2. Χρήση εναλλακτικών ουσιών της δικλοφενάκης 

Η δικλοφενάκη είναι ένα μη στεροειδές αντιφλεγμο- 

νώδες φάρμακο που χορηγείται τόσο σε ανθρώπους 
όσο και σε οικόσιτα ζώα. Η ουσία αυτή αποδείχθηκε 
εξαιρετικά τοξική για τους γύπες. Στην Ελλάδα δεν έχει 
εγκριθεί έως σήμερα κτηνιατρικό φαρμακευτικό προϊόν 
με δικλοφενάκη. Εξαιτίας της παρούσας κατάστασης του 
πληθυσμού του Ασπροπάρη, που η απώλεια έστω και 
λίγων ατόμων είναι καθοριστική για την επιβίωση του 
είδους στην ελληνική επικράτεια, κρίνεται σκόπιμη η 
χρήση εναλλακτικών ουσιών της δικλοφενάκης σε κτη- 
νοτροφικά φαρμάκα οι οποίες αποδεδειγμένα δε βλά¬ 
πτουν πτωματοφάγα πτηνά. 

4. Επικοινωνία και εκπαίδευση 

Ο άξονας αυτός είναι σημαντικός για τη συνολική 
επιτυχία του Σχεδίου Δράσης. Οι δράσεις για την εκ- 
παίδευση-ενημέρωση-ευαισθητοποίηση των άμεσα 
εμπλεκόμενων, που ζουν στις περιοχές εφαρμογής του 
Σχεδίου Δράσης, πρέπει να αποτελούν προτεραιότητα, 
ειδικά αυτές που αφορούν την όχληση στις φωλιές και 
τη δηλητηρίαση. 

4.1. Διεξαγωγή σεμιναρίων για τη βελτίωση της αντι¬ 
μετώπισης περιστατικών δηλητηριασμένων δολωμάτων 

Η αποτελεσματικότητα του ελέγχου της παράνομης 
πρακτικής της χρήσης δηλητηριασμένων δολωμάτων 
και της αντιμετώπισης τέτοιου τύπου περιστατικών συν¬ 
δέεται άμεσα με την ύπαρξη εκπαιδευμένου προσωπι¬ 
κού, τόσο των δασικών υπηρεσιών όσο και των φυλάκων 
Θήρας των κυνηγετικών οργανώσεων και των εποπτών 


των Φορέων Διαχείρισης Προστατευόμενων Περιοχών 
(ΦΔΠΠ). Για την επίτευξη των παραπάνω κρίνεται απα¬ 
ραίτητη η διοργάνωση σεμιναρίων στις τρεις περιοχές 
- πυρήνες του είδους, όπου το αρμόδιο προσωπικό θα 
εκπαιδευτεί σε θέματα σχετικής νομοθεσίας, οικολογίας 
της άγριας πανίδας της περιοχής και του Ασπροπάρη 
ειδικότερα, προδιαγραφών διαδικασιών διενέργειας φύ¬ 
λαξης και αυτοψιών, συλλογής στοιχείων και διεξαγωγής 
ανάκρισης σε περιστατικά δηλητηριασμένων δολωμά¬ 
των και άλλα σχετικά θέματα. 

Η ορθή και πλήρης διεξαγωγή της νεκροψίας καιτοξι- 
κολογικών αναλύσεων είναι απαραίτητη για την τεκμη¬ 
ρίωση πολλών στοιχείων σε ένα περιστατικό δηλητηρί¬ 
ασης. Είναι αναγκαία η καθιέρωση ειδικών σεμιναρίων 
για τους σχετικούς κτηνίατρους της Κτηνιατρικής Υπη¬ 
ρεσίας, σε τοπικό και κεντρικό επίπεδο, για τη βελτίωση 
της υφιστάμενης γνώσης στη διεξαγωγή νεκροψίας και 
τοξικολογικών αναλύσεων σε περιπτώσεις δηλητηριά¬ 
σεων άγριας πανίδας. 

4.2. Ενημέρωση και ευαισθητοποίηση ομάδων ενδι¬ 
αφέροντος 

Θα καθιερωθεί η διεξαγωγή ημερίδων που θα απευ¬ 
θύνονται σε χρήστες γης (κτηνοτρόφοι, κυνηγοί, μελισ- 
σοκόμοι) και η παραγωγή και διανομή του απαραίτητου 
ενημερωτικού υλικού για την αναγνώριση του Ασπρο¬ 
πάρη, τη σημασία του και τις επιπτώσεις της παράνομης 
χρήσης δηλητηριασμένων δολωμάτων στο περιβάλλον 
και τη δημόσια υγεία. Οι ημερίδες θα έχουν ως βασι¬ 
κό αντικείμενο τη διάδοση της γνώσης για το είδος και 
την ανάγκη προστασίας των ενδιαιτημάτων του, τις 
επιπτώσεις της παράνομης χρήσης δηλητηριασμένων 
δολωμάτων, την ενημέρωση για τη διαθεσιμότητα αγρο- 
περιβαλλοντικών μέτρων και αποζημιώσεων και άλλα 
σχετικά θέματα. 

Θα καθιερωθούν ημερίδες για την ενημέρωση των 
αθλητικών ομίλων, των πρακτορείων τουρισμού και των 
παραγόντων οικονομικής ανάπτυξης σε ευαίσθητες πε¬ 
ριοχές όπου αναπαράγεται το είδος, παρέχοντάς τους 
πληροφορίες για τον Ασπροπάρη και τους γύπες γενι¬ 
κότερα. Ο κύριος στόχος θα είναι η ευαισθητοποίηση 
τους για να αποφύγουν την όχληση των φωλιών κατά 
την αναπαραγωγική περίοδο και την ενημέρωσή τους 
για τις επιπτώσεις της παράνομης χρήσης δηλητηρια¬ 
σμένων δολωμάτων. 

Θα καθιερωθούν ενημερωτικές και εκπαιδευτικές ημε¬ 
ρίδες για τους υπαλλήλους των περιβαλλοντικών υπηρε¬ 
σιών στις περιοχές εφαρμογής με έμφαση εξειδικευμένες 
μέριμνες και όρους κατά τη διαδικασία περιβαλλοντικής 
αδειοδότησης έργων και δραστηριοτήτων που πρόκειται 
να εγκατασταθούν στις ευαίσθητες περιοχές (ΖΕΠ) και 
δύνανται να απειλήσουν το είδος. 

Επίσης, θα καθιερωθούν ενημερωτικές και εκπαιδευτι¬ 
κές ημερίδες για τους τελωνειακούς υπαλλήλους σχετικά 
με την παράνομη διακίνηση άγριων πτηνών και αυγών. 
Οι ημερίδες θα έχουν ως βασικό αντικείμενο την αναγνώ¬ 
ριση των αρπακτικών πτηνών και των αυγών τους, την 
ενημέρωση για την κείμενη νομοθεσία και άλλα σχετι¬ 
κά θέματα. Επίσης, οι τελωνιακοί υπάλληλοι θα λάβουν 

ενημέρωση για την παράνομη χρήση δηλητηριασμένων 
δολωμάτων και το παράνομο εμπόριο διακίνησης εγκε¬ 
κριμένων ή μη φυτοφαρμάκων. 

Λόγω του ειδικού ρόλου των καταστημάτων εμπορίας 
φυτοφαρμάκων (ως κύριων προμηθευτών φυτοφαρμά¬ 
κων που χρησιμοποιούνται στην παρασκευή δηλητηρι¬ 
ασμένων δολωμάτων), στοχευμένο ενημερωτικό υλικό 
πρέπει να είναι διαθέσιμο στις περιοχές ενδιαφέροντος. 

4.3. Ενημέρωση κοινού 

Η ενημέρωση και ευαισθητοποίηση του κοινού για 
τη σημασία του Ασπροπάρη και την απειλή στην άγρια 
πανίδα και τη δημόσια υγεία που αποτελεί η παράνο¬ 


μη χρήση δηλητηριασμένων δολωμάτων είναι βασικός 
πυλώνας για τη διάσωση του είδους στην Ελλάδα. Θα 
πραγματοποιηθεί η διεξαγωγή μίας εκστρατείας ενημέ¬ 
ρωσης και ευαισθητοποίησης για τα παραπάνω θέματα 
που να απευθύνεται στο ευρύ κοινό. 

Το ενημερωτικό υλικό που παράχθηκε στο πλαίσιο του 
προγράμματος ΕΙΡΕ10 ΝΑΤ/ΒΟ/ΟΟΟΙ52 θα είναι διαθέσι¬ 
μο και μετά το πέρας αυτού στις Δασικές Υπηρεσίες και 
τα Κέντρα Πληροφόρησης/έδρα των ΦΔΠΠ στις περιο¬ 
χές όπου απαντά ο Ασπροπάρης. Επίσης η ιστοσελίδα 
του εν λόγω προγράμματος για τον Ασπροπάρη θα επι- 
καιροποιείται και μετά τη λήξη του. 

ΠΑΡΑΡΤΗΜΑ II 


Πίνακας- Ανάλυση Άμεσα Εμπλεκόμενων: οι άμεσα εμπλεκόμενοι με το είδος και 
η σύνδεσή τους με τις σημαντικές απειλές που αναγνωρίστηκαν στη συνάντηση 
εργασίας του Εθνικού Σχεδίου Δράσης (ΕΣΔ) 


Άμεσα Εμπλεκόμενοι 

Απειλές* 

Κυνηγοί (σε τοπικό, κυρίως, επίπεδο) - Θηροφύλακες 

Δ 

Βοσκοί - Κτηνοτρόφοι (ιδιοκτήτες) 

Δ, Τ, Ε 

Αγρότες 

Δ, Τ, Ε 

Κτηνιατρικές Υπηρεσίες (περιφερειακές και τοπικές) 

Δ, Τ 

Δασαρχεία (τοπικά) 

Δ, Τ, Ε, Ο 

Φορείς Διαχείρισης Προστατευόμενων Περιοχών (ΖΕΠ/περιοχές 
Ν3(υΓ3 2000) 

Δ, Τ, Ε, Ο 

Δήμοι/Κοινότητες 

Δ, Τ, Ε, Ο 

Κέντρα και Σύλλογοι Περίθαλψης Άγριας Ζωής 

Δ, Η 

Φιλοζωικοί Σύλλογοι 

(διενεργούν εκστρατείες ενάντια στη δηλητηρίαση των αδέσποτων) 

Δ 

ΜΚΟ (εθνικές και τοπικές περιβαλλοντικές ΜΚΟ) 

Όλες 

Πανεπιστήμια /Ακαδημαϊκά Ιδρύματα 

Δ 

ΥΠΑΑΤ 

(ΕΛΓΑ, Τμήμα Γεωργικών Φαρμάκων) 

Δ, Ε 

ΥΠΕΝ 

(Τμήμα Βιοποικιλότητας και Προστατευόμενων Περιοχών, Τμήμα 
Διαχείρισης Άγριας Ζωής και Θήρας) 

Δ, Ε, Ο, Η 

Τουρισμός/Πρακτορεία Τουρισμού 

Ο, Ε 

Ορειβάτες (σύλλογοι), αλεξιπτωτιστές πλαγιάς 

Ο 

Εκπαιδευτική κοινότητα/Κέντρα Περιβαλλοντικής Εκπαίδευσης 

Δ, Ο 

Αστυνομία 

Δ, Ο 

Εκκλησία και Μονές (ιδιοκτησία γης) (π.χ. Μετέωρα) 

Ο, Δ, Ε 

Διαχειριστής Ελληνικού Δικτύου Διανομής Ηλεκτρικής Ενέργειας ΑΕ 
(ΔΕΔΔΗΕ) 

Η 

Περιφέρειες (Τομείς περιβάλλοντος) 

Όλες 

Ρυθμιστική Αρχή Ενέργειας «ΡΑΕ» 

Η 

Εταιρείες Αιολικών Πάρκων 

Συγκρούσεις 

Στρατός (ιδιοκτησία γης- στη Δαδιά)/Αεροπορία (πτήσεις) 

Ο 


^Δηλητηρίαση (Δ), μειωμένη διαθεσιμότητα τροφής (Τ), καταστροφή/μεταβολή 
ενδιαιτημάτων (Ε), Ηλεκτροπληξία (Η), Όχληση (Ο) 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'3760/25.10.2017 


ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 

























